《过十万囤 其二》
明代·祁顺

叆叇云边玉峡开，两崖相对碧崔嵬。树从黄凯村前绕，水自白羊塘上来。

酒至不辞先酩酊，诗成还欲细敲推。眼前胜景看难尽，落日滩声一棹回。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。